Жас ғалымдардың республикалық конгресі өтеді
"Жас ғалымдардың республикалық конгресі өтеді" | "https://abai.kz/post/91341"
TITLE: Жас ғалымдардың республикалық конгресі өтеді
URL: https://abai.kz/post/91341
META: "Жас ғалымдардың республикалық конгресі өтеді" | "https://abai.kz/post/91341"
DATE: 23.05.2019
AUTHOR(s): Abai.kz
TOTAL WORDS: 372
TEXT: 2019 жылы 23 мамырда Жастар жылы аясында Л.Н.Гумилев атындағы Еуразия ұлттық университетінде (Қ.Сәтбаев көшесі 2, бас ғимарат, «Гумилев» атриумы, сағ.11.00 ) Жас ғалымдардың республикалық конгресі өтеді. Конгресс мақсаты: Елбасының мемлекеттік бағдарламаларының негізгі тұжырымдамаларын іске асыру шеңберінде түйінді проблемаларды инновациялық индустрияландыру арқылы жаңғыртып, елдің экономикалық жағдайын жақсарту; Қазақстанның инновациялық даму жолын жаңа сатыға көтеру; озық технологиялық бағыттар бойынша тәжірибе алмасу; ЖОО-ның ғылыми қызметінің жаңа әлеуетін көрсету. Міндеттері: Әлемдік саяси, техникалық-экономикалық мәселелер контекстінде жаһандық сын-қатерлер мәселелерін қарастыру. Жас ғалымдарды белсенді тарту арқылы ел дамуының инновациялық жолдарын кеңейту. Қазақстан ғылымының заманауи сын-қатерлерін талқылау. Мемлекет отандық ғылым алдына қойған міндеттерді шешу мақсатында күш-жігерді шоғырландыру. Жастар коммуникациялық алаңдарын дамыту. Тәжірибе алмасудың тиімділігін, жас ғалымдардың өзекті идеяларын арттыру. Кәсіби ынтымақтастықты дамыту. Еліміздің Тұңғыш Президенті – Ұлт Көшбасшысы Н.Назарбаев алға қойған міндеттерді шешуде даму векторларын анықтап, Қазақстанның әлемнің дамыған 30 елінің қатарына кіруі үшін тиімді стратегия құру. Конгресте ғылым саласын одан әрі жаңғырту, ғылыми-техникалық зерттеулерді коммерцияландыру, зертханаларды, зерттеу институттарын материалдық-техникалық ресурстармен қамтамасыз ету мәселелеріне ерекше назар аударылатын болады. Іс-шараға еліміздің жоғары оқу орындарының жас, белгілі ғалымдары, қоғам және мемлекет қайраткерлері қатысады. ЕҰУ жас ғалымдарының еліміздің ғылыми ортасында салмақты орны бар. Білім алушы контингенттің 25 пайыздан астамы ғылыми-зерттеу жобаларына тартылған. Бүгінгі таңда ЕҰУ жас ғалымдары өз жетекшілерімен бірге отандық ғылым үшін бес басым бағыт бойынша ғылыми жобаларға қатысады: өмір туралы ғылым, энергетика, шикізат пен өнімді терең өңдеу, ақпараттық және телекоммуникациялық технологиялар, елдің зияткерлік әлеуеті. Мұнда студенттік ғылыми қоғам, инновациялық кәсіпкерлікті қолдайтын "Startup-жобалар" аймағы, бизнес-жобалар дайындау мен консалтингтік қызмет көрсету орталығы жұмыс істейді.  Сонымен қатар шағын инновациялық кәсіпорындар мен стартаптар құрылуда. Сонымен қатар, ЕҰУ рейтинг бойынша бірнеше жыл қатарынан алдыңғы орында: QS World University Rankings және Times Higher Education World University Ranking-да дәйексөз бойынша қазақстандық жоғары оқу орындары арасында 1 орын; Халықаралық ғылыми метрикалық деректер базасына (Thomson Reuters, Web of Science, Scopus, Sci Dire) кіретін импакт - факторлы журналдардағы ғылыми жарияланымдардың саны бойынша 1 орын; «2011-2015, 2017-1018 жылдардағы Қазақстанның ең дәйексөзді ғылыми ұйымдары» номинациясында (Web of Science) жас ғалымдардың еңбегі зор. Бұдан басқа, университет ғалымдары ғылыми журналдардың нәтижелілігіне үлкен үлес қосады. Атап айтқанда: «Scopus» халықаралық библиометриялық деректер базасында: «Eurasian Mathematical Journal», «Eurasian Journal of Mathematical and Computer Applications», «Еуразия физика және функционалдық материалдар журналы». Ең танымал қазақстандық ғалымдар да осында жұмыс істейді, ал олардың 30% - ын жас ғалымдар құрайды. Abai.kz
